আবুধাবি আন্তর্জাতিক বিমানবন্দর
আবুধাবি আন্তর্জাতিক বিমানবন্দর (আরবি: مطار أبو ظبي الدولي) (আইএটিএ: এইউএইচ, আইসিএও: ওএমএএ) হল সংযুক্ত আরব আমিরাতের রাজধানী ও আবুধাবি আমিরাতের একটি আন্তর্জাতিক বিমানবন্দর। বিমানবন্দর আবুধাবি শহরের ১৬.৫ নটিক্যাল মাইল (৩০.৬ কিমি; ১৯.০ মা) পূর্বে অবস্থিত। এটি দুবাই আন্তর্জাতিক বিমানবন্দরের পরে সংযুক্ত আরব আমিরাতের দ্বিতীয় বৃহত্তম বিমানবন্দর, এবং ২০১৪ সালে প্রায় ২ কোটি যাত্রীদের পরিষেবা দিয়েছিল। এটির তিনটি অপারেশনাল পরিচালনাগত যাত্রী টার্মিনাল রয়েছে: টার্মিনাল ১ (টার্মিনাল ১এ ও ১বি তে বিভক্ত), টার্মিনাল ২, এবং টার্মিনাল ৩। দেশের দ্বিতীয় পতাকাবাহী বিমানসংস্থা ও এমিরেট্‌সের পরে সংযুক্ত আরব আমিরাতের দ্বিতীয় বৃহত্তম বিমানসংস্থা ইতিহাদ এয়ারওয়েজ দ্বারা একচেটিয়াভাবে পরিষেবা পরিবেশন করা হয়। আবুধাবি আন্তর্জাতিক বিমানবন্দরটি ৩,৪০০ হেক্টর (৮,৫০০ একর) এলাকা জুড়ে বিস্তৃত। বিমানবন্দরটি থেকে ৬০ টিরও বেশি দেশে ৩০ টিরও বেশি বিমানসংস্থা ১২০ টিরও বেশি গন্তব্যে পরিষেবা দেয়।